Батыс Қазақстан өнер институты

Батыс Қазақстан Өнер Институты<(Дәулеткерей атындағы) - мәдени-ағарту, музыка саласы мамандарын даярлайтын жоғары оқу орны. Орал мәдени ағарту училищесінің (1981) негізінде, 1991 жылы Шымкент мәдениет институтының филиалы болып, 1992 жылы Батыс Қазақстан мәдениет институты болып құрылды. 1996 жылдан Батыс Қазақстан Өнер Институты аталады. Құрамына музыка және көркемсурет мектептері, музыка колледжі, мәдениет училищесі енеді. 1998 жылы институтқа белгілі халық композиторы Дәулеткерейдің есімі берілді. Институт тоғыз түрлі мамандық бойынша (орындаушылық шеберлік, музыка және ән айту, хореография, декоративтік өнер, мәдени-демалыс жұмыстары мен көркем шығармашылықты ұйымдастыру, режиссерлік, музыкатану, әлеуметтік-мәдени саладағы менеджмент, кітапханатану және библиография, әлеуметтік-мәдени қызмет және туризм) кадрлар даярлайды. Жылына 1000 студент дәріс алады. Оқытушылар құрамында 4 профессор, 2 ғылым кандидаты, Қазақстанның еңбек сіңірген қызметкерлері мен артистері, Суретшілер одағының мүшелері бар. Он екі кафедра, балет студиясы, ауылдың талантты жастарына арналған бір жылдық даярлық бөлімі, аудиотехникамен, компьютермен жабдықталған кабинет, халық музыкасын үйрену кабинеті, домбыра, қобыз, тағы басқа аспаптарды жөндейтін және жасайтын шеберхана, мұражай, аспирантура жұмыс істейді. 6 оқу ғимараты, 220 орындық жатақхана оқу-тәрбие жұмыстарын тиімді ұйымдастыруға мүмкіндік береді.ref>Батыс Қазақстан облысы. Энциклопедия. — Алматы: «Арыс» баспасы, 2002 ISBN 9965-607-02-8</ref>Қазақ энциклопедиясы
Сілтеме
 http://musicheritage.nlrk.kz/index.php/kz/menu/show/11 
 http://www.wksu.kz/index.php?option=com_content&view=article&id=55&Itemid=76&lang=kz 

Дереккөздер